Borussia Dortmund a surclasat-o pe FC Augsburg, cu scorul de 5-1, sâmbătă pe propriul teren, într-un meci din etapa a 32-a a campionatului de fotbal al Germaniei, cu trei zile înaintea meciului cu Paris Saint-Germain de pe Parc des Princes pentru un loc în finala Ligii Campionilor, informează AFP, citat de Agerpres.
La vârful ierarhiei campionatului Germaniei, totul este deja aproape jucat cu trei etape înainte de final, cu titlul pentru Bayer Leverkusen, care va fi însoţită în sezonul viitor de Bayern Munchen, VfB Stuttgart, RB Leipzig şi Borussia în Liga Campionilor.
La rândul ei, Bayern Munchen, care se va deplasa la Madrid pentru meciul cu Real de miercuri, după remiza (2-2) din prima manţă a semifinalelor Ligii Campionilor, a pierdut cu 1-3 în deplasare în faţa lui VfB Stuttgart.
Gazdele au punctat prin Stergiou (min.29), Jeong (min.83) şi Wamangituka (min.90+3), în timp ce pentru bavarezi a înscris Harry Kane (min.37). Căpitanul selecţionatei Angliei totalizează 36 de goluri în Bundesliga.
Graţie acestei victorii, Stuttgart revine la două puncte de locul trei ocupat de Bayern Munchen.
Rezultate din etapa a 32-a:
Vineri
Hoffenheim - RB Leipzig 1-1
Sâmbătă
Werder Bremen - Borrussia Moenchengladbach 2-2
VfL Wolfsburg - Darmstadt 3-0
Borussia Dortmund - Augsburg 5-1
VfB Stuttgart - Bayern Munchen 3-1
FC Koln - Freiburg 0-0
Duminică
Union Berlin - VfL Bochum
Eintracht Frankfurt - Bayer Leverkusen
Heidenheim - SV Mainz
Lider în clasament este Bayer Leverkusen cu 81 pct, urmată de Bayern Munchen 69 pct, VfB Stuttgart 67 pct, RB Leipzig 63 pct, Borussia Dortmund 60 pct etc.